I 2009 rullet tysk politi opp en større korrupsjonssak hos bussprodusenten MAN. I en dom fra München sommeren 2011, kom det frem at saken hadde forgreninger til Norge og Unibuss, ved at ledende personer i MAN-konsernet utbetalte 1,1 og 3,2 millioner kroner til henholdsvis en tidligere innkjøpssjef og teknisk sjef i Unibuss. Som motytelse skal de to ha sørget for at MAN gikk seirende ut av en anbudskonkurranse om levering av busser i 2004 og 2005.